جیمل سنگھ

بابا جیمل سنگھ جی مہاراج (جولائی ۱۸۳۹–۲۹ دسمبر ۱۹۰۳) رادھا سوآمی ستسنگ بیاس دے بانی تے پہلے سنت ستگورو سن۔ آپ جی نوں سیٹھ شو دیال سنگھ جی مہاراج توں نامدان دی حصول ہوئی تے بعد وچ اوہناں دے جانشین بنے۔ بابا جیمل سنگھ جی مہاراج نے ستاراں سال دی عمر توں بریٹیش بھارتی فوج وچ سپاہی (پرائیویٹ) وجوں سیوا نبھائی اتے حوالدار (سرجینٹ) دا درجہ حاصل کیتا۔ سیوامکتی توں بعد آپ بیاس (اوبھاجت پنجاب ، ہن مشرقی پنجاب) دے باہر اکّ اجاڈ اتے الگّ - تھلگّ جگہ وچ وس گئے اتے اپنے گرو حضور سوآمی جی مہاراج دی سکھیا دا پرسار کرنا شروع کر دتا۔ ایہہ تھاں اکّ چھوٹی جہی بستی بن گیا جس نوں " ڈیرا بابا جیمل سنگھ " (بابا جیمل دا کیمپ) کیہا جان لگا اتے جو ہن رادھا شامی ستسنگ بیاس سنپردا دا عالمی مرکز اے۔

بابا جیمل سنگھ جی مہاراج ۱۹۰۳ وچ اپنے جوتی جوتِ سماؤن تک رادھا سوآمی ستسنگ بیاس دے پہلے روحانی گرو اتے مکھی رہے۔ اپنے جوتی جوتِ سماؤن توں پہلاں اوہناں نے مہاراج ساون سنگھ جی نوں اپنا روحانی جانشین نامزد کیتا۔

 مڈھلا جیون اتے سکھیا 

بابا جیمل سنگھ جی مہاراج دا جم جولائی ۱۸۳۹ وچ گرداس پور ضلعے دے بٹالا نیڑھے پنڈ گھمان وچ ہویا سی۔ آپ جی دے ماں - پیؤ سردار جودھ سنگھ جی، جو کہ اکّ کسان سن، اتے  ماں دئیا کور جی سن۔ آپ جی دے ماں، بی بی دئیا کور جی اتری بھارتی سنت نامدیو جی دے بھگت سن اتے چار سال دی عمر وچ بابا جیمل سنگھ جی مہاراج نے وی بھگت نامدیو جی دے گھمان گرودوارا صاحب جانا شروع کر دتا سی۔Note: The Punjabi tradition of Namdev is quite distinct from the Marathi.

پنج سال دی عمر وچ بابا جیمل سنگھ جی مہاراج نے اپنی سکھیا ویدانت دے رشی  بابا خیمہ داس توں شروع کیتی۔ دو سالاں دے اندر - اندر بابا جیمل سنگھ جی مہاراج گرو گرنتھ صاحب جی دے چنگے پاٹھک بن گئے اتے اوہناں نے دسم گرنتھ وی پڈھیا۔

۱۲ سال دی عمر وچ آپ جی نوں سمجھ آیا کہ گرو گرنتھ صاحب نے گرو نانک دیوَ جی ولوں بیان اکّ پرماتما نوں لبھن دے زریعہ وجوں پرانایاماں (توانائی سبھیاچار ہٹھ یوگ (نفسیاتی - جسمانی ترقی) تیرتھ سفر اتے رسماں نوں ردّ کر دتا اے۔ پھر بابا جیمل سنگھ جی مہاراج اس سٹے ' تے پہنچے کہ اوہناں نوں اکّ پورا گرو لبھن دی ضرورت اے جو انحد شبد دا بھید سمجھاوے۔

آپ جی خاص طور ' تے اکّ اجیہا گرو چاہندے سن جو گرو گرنتھ صاحب جی دے پنچ شبداں دے حوالے دی وضاحت کر سکے۔ اجیہی ہی اکّ تک گرو نانک دیوَ جی دی ہی

 گھرِ مہہ گھرِ دکھائے دیئ، سو ستگور پرکھ سجان۔۔
 پنچ سبد دھنکار دھن تہ باجے سبدُ نیسان۔۔

 جو پربھو دے نواس استھان نوں انسان دے من دے دھام اندر وکھال دندا اے، صرف اوہ ہی سربّ-شکتیوان اتے سروگ سچا گرو اے۔

 دسمدوار اندر پربھو ظاہر اے، جتھے پنج سنگیتک ساز دی آواز سمیت، بیکنٹھی کیرتن گونجدا اے۔

 پورے گرو دی کھوج اتے سکھیا 

۱۵ - ۱۷ سال دی عمر دے وچکار ، بابا جیمل سنگھ جی مہاراج  نے اکّ پورے گرو دی لمی بھال وچ اتری بھارت وچ اکّ اوکھی سفر کیتی ، آپ نے ۱۴ سال دی عمر وچ فیصلہ کیتا سی کہ اسنوں پنچ شبد دا گرو لبھن دی ضرورت اے۔ سن ۱۸۵۶ وچ اوہناں دی سفر آگرہ شہر وچ اپنے گرو حضور سوآمی جی مہاراج دے چرناں وچ ختم ہوئی ، جیہناں نے آپ نوں سرت شبد یوگ ناں دی پنج دھنیاں دی مشق دا بھید سمجھایا مطلب کہ نامدان دی بخشش کیتی۔

نامدان دی حصول توں بعد بابا جیمل سنگھ جی مہاراج اکّ تیاگی سادھو بنن  ول پورا دھیان دین لئی تیار ہو گئے سن۔ حالانکہ ، آپ جی دے گرو نے آپ جی نوں دسیا کہ سنت روایت دے پیروکار زیادہ تر سادھوآں وانگ بھیکھ نہیں منگدے ، بلکہ اپنی حق - حلال دی کمائی کردے ہن۔  بابا جیمل سنگھ جی مہاراج دا اپنے پروار دی کھیتی دی روایت مطابق کم کرن دا کوئی جھکاء نہیں سی ۔ اس لئی سیٹھ شو دیال سنگھ جی مہاراج نے بابا جیمل سنگھ جی مہاراج، جو اس ویلے نابالغ سن، نوں فوج وچ بھرتی ہون دی صلاح دتی۔

 آپمہارے 

بابا جیمل سنگھ جی مہاراج ۷ جون ۱۸۸۹ نوں فوج توں ریٹائرڈ ہوئے اتے اپنے جدی پنڈ گھمان واپس آ گئے۔ بعد وچ آپ جی نے پنجاب وچ بیاس ندی دے کنارے بلّ سرائے پنڈ وچ اپنے نواس لئی اکّ چھوٹی جہی جھونپڑی بنائی۔ ایہہ تھاں ہن اکّ وڈا شہر اے جو ڈیرا بابا جیمل سنگھ وجوں جانیا جاندا اے۔

اکتوبر ۱۸۷۷ وچ، سیٹھ شو دیال سنگھ جی مہاراج نے بابا جیمل سنگھ جی نوں ہدایت کیتی کہ اوہ ہن لوکاں نوں نامدان دی بخشش (پنج شبد دا بھید) مطلب سرت شبد دا بھید دسّ سکدے ہن۔

مرھی پہاڑ (جو ہن پاکستان وچ اے) دے دورے 'تے بابا جیمل سنگھ جی مہاراج نے اکّ فوجی انجینیئر ساون سنگھ جی نوں نامدان دی بخشش کیتی جو بعد وچ آپ جی دے جانشین بنے۔ بابا جیمل سنگھ جی مہاراج نے اپنی باقی دی زندگی اپنے "ڈیرے" وچ آؤن والی سنگت اتے پیروکاراں دی سیوا وچ بتائی۔ آپ نے ۲۹ دسمبر ۱۹۰۳ نوں دیہہ دا چولا تیاگ دتا۔

 سکھیاواں 

بابا جیمل سنگھ جی مہاراج دیاں سکھیاواں اوہناں دے گرو دیاں سن جیہناں نے نام جاں اندرونی دھنی دی مشق وچ نپن اکّ جیوتّ روحانی مارگدرشک دی ضرورت بارے سکھایا۔ اپنی جوانی دوران کئی وکھ - وکھ سادھناواں دا مشق کرن توں بعد ، بابا جیمل سنگھ جی مہاراج سرت شبد یوگ دے تعلق وچ وکھ وکھ یوگک ودھیاں دے گناں اتے کمیاں دا ذکر کرن دے یوگ ہوئے - مشق جو اوہناں نے اپنے گرو توں سکھیا سی۔

آپ جی دیاں سکھیاواں دے کجھ انش
دکھ اتے مصیبت بھیس وچ برکتاں ہن کیونکہ اوہ پربھو ولوں مقرر کیتے گئے ہن۔  جے ساڈا لابھ درد وچ اے تاں اوہ درد بھیجدا اے جے ساڈا لابھ خوشی وچ اے تاں اوہ خوشی بھیجدا اے۔  انند اتے درد ساڈی طاقت دی امتحان ہن اتے جے کوئی بھٹکدا نہیں تاں سربشکتیمان اجہیاں روحاں نوں نام (جاں شبد) نال اسیس دندا اے۔

گرو دے کہے مطابق جیون جیو اتے اس دے نال نال اپنے زندگی دے دنیاوی ذمہ واریاں نوں وی جاری رکھو۔  اکّ پورے 

پورے گرو دا ملنا انسانی جم دی تکمیل ہی ایہہ جیون دا پھل اے۔

  روزانہ سمرن اتے بھجن سبھ توں ودھیا غذا اتے پوشن ہن اتے شبد نال ملنا اس دا پکنا اتے ڈگنا اے۔

گرمکھاں کول جو کجھ وی اے ، اوہ سبھ بھجن اے۔

ہر ویلے ستگورو دے بھانے وچ رہنا چاہیدا اے۔

سریر صرف اکّ سپنا اے۔ جدوں سریر جھوٹھا ہندا اے تاں دنیا وچ سبھ کجھ جھوٹھا اے۔ نام دھن سچا اے اس لئی اس نوں جڑو۔

 کتاباں 
آپ جی نے ہیٹھ لکھیاں کتاباں لکھیاں: 

 پرمارتھی پتر حصہ ۱

ہورویکھو
حوالے

باہرلےجوڑ

گٹھ:پنجابی شخصیتاں